[image: image1.png]ROMANIA




PARLAMENTUL  ROMÂNIEI

  SENAT    

          
                       CAMERA DEPUTAŢILOR                                                                                                            

Comisia  permanentă  a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului

                                                                                                                                                                                                                                                                                Plx 787/2011
                                                                                                                                                                             L 122/2012
RAPORT 
   asupra propunerii legislative pentru modificarea alin. (2) şi (4) ale articolului 24 din Legea nr. 96/2006 privind Statutul deputaţilor şi al senatorilor
În conformitate cu prevederile art. 9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi  Senatului a fost sesizată spre  dezbatere în fond cu propunerea legislativă pentru modificarea alin. (2) şi (4) ale articolului 24 din Legea nr. 96/2006 privind Statutul deputaţilor şi al senatorilor.
Iniţiativa legislativă are ca obiect de reglementare modificarea art. 24 alin. (2) şi (4) din Legea nr. 96/2006 privind Statutul deputaţilor şi al senatorilor, în sensul restrângerii rolului Parlamentului în desfăşurarea procedurii ce vizează urmărirea penală a unui deputat sau senator. Procedura trebuie să fie transparentă, comprimată şi simplificată, astfel încât actul de justiţie să se realizeze în condiţii optime.
Consiliul Legislativ a avizat favorabil iniţiativa legislativă, conform avizului nr. 1409 din 27.12.2011.
La lucrările Comisiei, în şedinţa din 13 martie 2012 au fost prezenţi 2 senatori şi 5 deputaţi din totalul de 12 membri.
În urma dezbaterilor şi a opiniilor exprimate, membrii Comisiei au hotărât, cu majoritate de voturi, să  propună  plenului celor două Camere ale Parlamentului  admiterea modificărilor la alin. (2) şi (3) ale art. 24, aşa cum sunt ele prezentate în anexă iar în privinţa modificărilor la alin. (2) şi (4) ale art. 24 propuse de iniţiator, comisia a hotărât respingerea acestora. În acest sens, conform amendamentului admis de comisie, cele două Birouri Permanente vor sesiza în fond şi Comisia pentru Statutul deputaţilor şi Senatorilor pentru raport, conform atribuţiilor ce-i revin prin art. 60 din Legea nr. 96/2006.

Amendamentele adoptate de Comisie se regăsesc în anexa la prezentul raport.
Potrivit prevederilor art.73 alin. (3) lit. c) din Constituţia României, republicată, propunerea legislativă face parte din categoria legilor organice şi urmează a fi dezbătută şi adoptată de cele două Camere ale Parlamentului, în şedinţă comună, conform dispoziţiilor art.65 alin.(2) lit. j) din Constituţia României, republicată. 

 
PREŞEDINTE,        



SECRETAR,








Senator  Gheorghe Bîrlea 


Deputat  Karoly  KEREKES 

ANEXA

AMENDAMENTE

propunerea legislativă pentru modificarea alin. (2) şi alin.(4)  ale articolului 24 din Legea nr.96/2006 privind Statutul deputaţilor şi senatorilor
	Nr. crt.
1
	Textul legii în vigoare
 Art.24 alin. (2) şi (4) din Legea nr.96/2006 privind Statutul deputaţilor şi senatorilor

	Textul din propunerea legislativă
Lege

pentru modificarea alin. (2) şi (4) din Legea nr.96/2006 privind Statutul deputaţilor şi senatorilor
  


	Textul adoptat de Comisie
Lege

pentru modificarea alin. (2) şi (3) din Legea nr.96/2006 privind Statutul deputaţilor şi senatorilor
  


	Motivaţie
              Senator Bîrlea Gheorghe 

Au fost adoptate modificările la alin. (2) şi (3) ale art. 24 din Legea nr.96/2006 privind Statutul deputaţilor şi senatorilor
  



	2
	(2) Preşedintele Camerei din care face parte deputatul sau senatorul aduce de îndată cererea la cunoştinţa Biroului permanent, după care o trimite Comisiei juridice respective, care va întocmi un raport în termen de 3 zile. Hotărârea Comisiei juridice se adoptă prin votul secret al majorităţii membrilor săi.


	(2)  Preşedintele Camerei din care face parte deputatul sau senatorul aduce de îndată cererea la cunoştinţa Biroului permanent, după care o trimite Comisiei juridice respective şi Comisiei permanente a Camerei Deputaţilor şi Senatului privind Statutul deputaţilor şi al senatorilor, care vor întocmi un raport comun în termen de 3 zile. Hotărârea Comisiei juridice şi al Comisiei comune pentru Statutul deputaţilor şi senatorilor  se adoptă prin votul secret al majorităţii membrilor săi.
	(2) Preşedintele Camerei din care face parte deputatul sau senatorul aduce de îndată cererea la cunoştinţa Biroului permanent, după care o trimite Comisiei juridice respective şi Comisiei permanente a Camerei Deputaţilor şi Senatului privind Statutul deputaţilor şi al senatorilor, care vor întocmi un raport comun în termen de 3 zile. Hotărârea Comisiei juridice şi a Comisiei comune pentru Statutul deputaţilor şi al senatorilor  se adoptă prin votul secret al majorităţii membrilor săi.


	Amendament formulat de senator Gheorghe Bîrlea

Potrivit art.60 din Legea nr.96/2006, Comisia comună a Camerei Deputaţilor şi Senatului pentru Statutul deputaţilor şi senatorilor, este însărcinată cu interpretarea unitară şi aplicarea corectă a principiilor şi regulilor de conduită parlamentară şi cu rezolvarea oricăror probleme legate de aplicarea ei

	3
	(3) Cererea ministrului justiţiei, însoţită de raportul Comisiei juridice, se supune spre dezbatere şi adoptare plenului Camerei din care face parte deputatul sau senatorul, în termen de 5 zile de la depunerea raportului.
	-
	(3) Cererea ministrului justiţiei, însoţită de raportul comun al Comisiei juridice respective şi Comisiei comune pentru Statutul deputaţilor şi al senatorilor se supune spre dezbatere şi adoptare plenului Camerei din care face parte deputatul sau senatorul, în termen de 5 zile de la depunerea raportului.
	Amendament formulat de senator Gheorghe Bîrlea

Potrivit art.60 din Legea nr.96/2006, Comisia comună a Camerei Deputaţilor şi Senatului pentru Statutul deputaţilor şi senatorilor, este însărcinată cu interpretarea unitară şi aplicarea corectă a principiilor şi regulilor de conduită parlamentară şi cu rezolvarea oricăror probleme legate de aplicarea ei

	4
	(4)Camera hotărăşte asupra cererii cu votul secret al majorităţii membrilor săi. Hotărârea Camerei se comunică de îndată ministrului justiţiei şi se publică în Monitorul Oficial al României, Partea I, în termen de 3 zile. Data comunicării către ministrul justiţiei este data intrării în vigoare a hotărârii.


	(4)Camera hotărăşte asupra cererii cu votul majorităţii membrilor săi. Hotărârea Camerei se comunică de îndată ministrului justiţiei şi se publică în Monitorul Oficial al României, Partea I, în termen de 3 zile. Data comunicării către ministrul justiţiei este data intrării în vigoare a hotărârii
	Respins
	Conform art. 33  din Regulamentul şedinţelor comune Camera Deputaţilor şi Senatul, întrunită în şedinţă comună, vor stabili de fiecare dată ce procedură de vot vor utiliza, în afara cazurilor în care prin prezentul regulament se stabileşte o procedură de vot obligatorie.

	5
	2) Preşedintele Camerei din care face parte deputatul sau senatorul aduce de îndată cererea la cunoştinţa Biroului permanent, după care o trimite Comisiei juridice respective, care va întocmi un raport în termen de 3 zile. Hotărârea Comisiei juridice se adoptă prin votul secret al majorităţii membrilor săi.


	Preşedintele Camerei din care face parte deputatul sau senatorul aduce de îndată cererea la cunoştinţa Biroului permanent, după care o trimite Comisiei juridice respective, care va întocmi un raport în termen de 3 zile. Hotărârea Comisiei juridice se adoptă prin votul  majorităţii membrilor săi.


	Respins
	Conform art. 33  din Regulamentul şedinţelor comune Camera Deputaţilor şi Senatul, întrunită în şedinţă comună, vor stabili de fiecare dată ce procedură de vot vor utiliza, în afara cazurilor în care prin prezentul regulament se stabileşte o procedură de vot obligatorie.

